ΓΡΑΠΤΗ ΕΡΩΤΗΣΗ E-0451/97 υποβολή: Arie Oostlander (PPE) προς το Συμβούλιο (19 Φεβρουαρίου 1997)

Θέμα: Πληροφορίες σχετικά με την παράδοση πρώτων υλών για την κατασκευή βιολογικών όπλων στο Ιράκ, εκ μέρους ολλανδικών επιχειρήσεων μεταξύ 1989 και 1992

Γνωρίζει το Συμβούλιο σχετικά με την έκθεση της υπηρεσίας πληροφοριών των Αεροπορικών Δυνάμεων των ΗΠΑ, στην οποία αναφέρεται ότι, το 1992 η ολλανδική εταιρία ORVET είχε παραδώσει στο Ιράκ, μέσω της Οργάνωσης των Η.Ε. για τα Τρόφιμα και τη Γεωργία, εμβόλια κατά των ανθράκων, στο πλαίσιο του προγράμματος της ΟΤΓ = OSRO/IRQ/103/FIN;

Ευσταθεί η πληροφορία ότι αυτή η άλλη ολλανδική επιχείρηση παρέδωσε στο Ιράκ εμβόλια για την προστασία των ιρακινών στρατευμάτων κατά του botulinum, μιας τοξικής ουσίας που χρησιμοποιείται επίσης για την κατασκευή όπλων στο Ιράκ, τούτο δε κατά παράβαση της διεθνούς νομοθεσίας;

Ευσταθεί η πληροφορία ότι, το 1989, η ιρακινή κυβέρνηση αγόρασε από άγνωστη ολλανδική επιχείρηση έναν μύκητα, ο οποίος μπορεί να χρησιμεύσει ως πρώτη ύλη για δηλητήρια που παρασκευάζονται στο Πανεπιστήμιο Sadam της Βαγδάτης και τα οποία ενδέχεται να χρησιμοποιήθηκαν για την κατασκευή βιολογικών όπλων, τούτο δε κατά παράβαση της διεθνούς νομοθεσίας;

Είναι διατεθημένο το Συμβούλιο να διατάξει έρευνα σχετικά με τους ελέγχους στους οποίους υπόκεινται οι εξαγωγές πρώτων υλών οι οποίες είναι δυνατόν να χρησιμοποιηθούν τόσο για στρατιωτικούς, όσο και για ειρηνικούς σκοπούς, κυρίως σε ό,τι αφορά ορισμένες γεωργικές πρώτες ύλες που μπορούν επίσης να χρησιμοποιηθούν για την κατασκευή χημικών και/ή βιολογικών όπλων;

Απάντηση (27 Μαΐου 1997)

Το Συμβούλιο δεν έχει πληροφορηθεί, και συνεπώς ούτε συζητήσει, τα προβαλλόμενα γεγονότα στα οποία αναφέρεται ο αξιότιμος κ. Βουλευτής όσον αφορά την προμήθεια εμβολίων ή άλλων φυσικών προϊόντων από ολλανδική επιχείρηση στο Ιράκ στο διάστημα 1989-1992.

Οσον αφορά το τελευταίο ερώτημα ο αξιότιμος κ. Βουλευτής θα γνωρίζει βέβαια ότι το Συμβούλιο ενέκρινε το 1994 πλήρες και λεπτομερές «καθεστώς» ελέγχου εξαγωγής αγαθώςν διπλής χρήσεως.

Ο κανονισμός του Συμβουλίου (Κ) αριθ. 3381/94 της 19ης Δεκεμβρίου 1994, περί κοινοτικού καθεστώτος ελέγχου της εξαγωγής αγαθών διπλής χρήσεως υποβάλλει σε έλεγχο τις εξαγωγές όλων των αγαθών διπλης χρήσεως που περιλαμβάνονται στον κατάλογο του Παραρτήματος2 Ι της απόφασης του Συμβουλίου 94/942/ΚΕΠΠΑ της 19ς Δεκεμβρίου 1994 σχετικά με την κοινή δράση που ενέκρινε το Συμβούλιο βάσει του άρθρου Ι.3 της ΣΕΕ όσον αφορά τον έλεγχο της εξαγωγής αγαθών διπλής χρήσεως ((Αμφότερα τα κείμενα περιέχονται στην ΕΕ L 367 της 31.12.1994. )) και στις μετέπειτα τροποποιήσεις του. Στον κατάλογο αυτό περιλαμβάνονται μεταξύ α+λλων παθογόνα ανθρώπου, ζωονόσοι και τοξίνες, ζωϊκά παθογόνα, γενετικά τροποποιημένοι μικροοργανισμοί και παθογονα φυτών.

Ο έλεγχος των εξαγωγών και αγαθών αυτών υπάγεται στα καθήκοντα των αρμοδίων αρχών των κρατών μελών. Κατά την έκδοση αδιών εξαγωγής των εν λόγω προϊόντων, οι εθνικές αρχές θα πρέπει να λαμβάνουν υπόψη τους τις «κατευθυντήριες γραμμές» που εκτίθενται στο Παράρτημα ΙΙΙ της Απόφασης Κοινής Δράσης.

Σημειωτέον ότι το άρθρο 4 παράγραφος 3 του κανονισμού προβλέπει πρόσθετη ρήτρα για τα μη περιλαμβανόμενα στον κατάλογο αγαθά. Τα κράτη μέλη μπορούν όνως, να θεσπίζουν ή να διατηρούν εθνικές νομοθετικές ρυθμίσεις που προβλέπουν ότι ο εξαγωγέας πρέπει να ενημερώνει τις αρμόδιες αρχές της χώρας του, όταν έχει λόγους να υποπτεύεται ότι τα αγαθά που δεν περιλαμβάνονται στον κατάλογο του Παραρτήματος Ι προορίζονται, εν όλω ή εν μέρει, για την ανάπτυξη, την παραγωγή, το χειρισμό, τη λειτουργία, τη συντήρηση, την αποθήκευση, την ανίχνευση, την αναγνώριση ή τη διάδοση χημικών, βιολογικών ή πυρηνικών όπλων. Αποσκοπείται ούτως η ενίσχυση του καθεστώτος ελέγχου των εξαγωγών.